Suomen ralli 2023

Suomen ralli 2023 (virallisella nimellä "Secto Rally Finland") oli rallin maailmanmestaruussarjan yhdeksäs kilpailu kaudella 2023. Kilpailu ajettiin 3.–6. elokuuta 2023. Kilpailun lähtöpaikka oli Jyväskylässä ja päätöspaikka oli Himos.
Lähtöseremonia oli keskiviikkona 2. elokuuta Jyväskylässä kello 20.00.
Kilpailijat.
Kilpailuun ilmoittautui 68 ajoparia. Kilpailuun ilmoittautui yhdeksän Rally1-autoa. Lisäksi mukana oli Rally2- ja Rally3-autoja, jotka ajoivat WRC2 ja WRC3-sarjoissa.
Tapahtumia.
Testierikoiskokeella nopeimman ajan ajoi Rovanperä neljännellä ajokerralla. Kolmannella ja toisella ajokerralla nopein oli Evans ja ensimmäisellä ajokerralla nopein oli Tänak.
Erikoiskokeella 3 Tänak osui nopeassa kohdassa kiveen, joka rikkoi auton pohjan ja moottori hajosi öljyjen valuttua ulos. Tänakin auton moottorissa oli reikä ja autossa oli myös pieni tulipalo. Samalla erikoiskokeella Loubet suistui puuhun, joka rikkoi auton perän ja hän jäi erikoiskokeen varrelle. Lappi ajoi ulos erikoiskokeella 5 ja joutui keskeyttämään. Talli vahvisti myöhemmin, ettei autoa saada kuntoon ja hän joutuu keskeyttämään. Erikoiskokeella 8 Rovanperän auto kaatui katolleen ulosajossa. Vauriot todettiin liian suuriksi, minkä vuoksi Rovanperä joutui keskeyttämään.
Erikoiskokeella 9 WRC2-luokan kärjessä ajaneelta Pajarilta rikkoutui rengas ja Lindholmin etukulman iskunvaimennin rikkoutui. Lindholm joutui keskeyttämään eikä ajanut erikoiskoetta 10, mutta hän aikoo palata kilpailuun seuraavana päivänä aikasakon myötä. Myhinpää 1 jouduttiin keskeyttämään kun WRC3-luokassa ajavat Kristian ja Valtteri Nieminen ajoivat ulos.
Perjantain lopuksi Jari Huttunen oli WRC2-autojen johdossa ja Benjamin Korhola oli WRC3-autojen johdossa.
Lauantaina WRC2-luokan kärjessä ajanut Huttunen joutui keskeyttämään erikoiskokeella 15 auton osuttua kiveen, joka rikkoi tukivarren. Greensmith ajoi ulos erikoiskokeella 16, eikä päässyt jatkamaan.
Lauantain lopussa Pajari johti WRC2-luokkaa, ja Korhola WRC3-luokkaa.
Yleiskilpailun voittoon ajoi Elfyn Evans. Toiseksi ajoi Thierry Neuville ja Takamoto Katsuta ajoi kolmanneksi ennen Teemu Sunista. Jari-Matti Latvala ajoi viidenneksi. Useiden keskeytysten myötä Oliver Solberg nousi yleiskilpailun kuudenneksi Škoda Fabia RS Rally2 -autolla. Solberg ei ollut ilmoittautunut kilpailuun osana sarjaa eikä kerännyt kilpailusta sarjapisteitä.
Sami Pajari ja Enni Mälkönen voittivat WRC2-luokan kilpailun Toksportin Škoda Fabia RS Rally2 -autolla. Voiton myötä Pajari nousi WRC2 Challenger -sarjan kärkeen. Luokan toiseksi sijoittui Adrien Fourmaux, ja kolmanneksi Nikolai Grjazin.
Benjamin Korhola ajoi WRC3-luokan voittoon Rautio Motorsportin Ford Ford Fiesta Rally3 -autolla. Luokan toiseksi sijoittui Jesse Kallio ja kolmanneksi Filip Kohn.
Erikoiskokeet.
Kilpailuun kuului 22 erikoiskoetta, joiden pituus oli . Siirtymiä oli yhteensä ja kokonaispituus oli .
Kilpailun reitistä 27 prosenttia oli uutta reittiä ja osa reitistä oli vuosia ilman ajamista kilpailussa. Myhinpää palasi ensi kertaa vuoden 2015 jälkeen ja Lankamaa oli lyhyempi. Halttulan erikoiskoe oli ajettu viimeksi vuonna 1993 ja Västilä vuonna 2001.
Ennen viimeisenä ajettavaa Power Stage -erikoiskoetta kuljettajilla oli mahdollisuus vaihtaa autoihin tuoreet renkaat. Kauden aikana oli kiinnitetty huomiota siihen, että sunnuntaina on säästeltävä renkaita viimeistä erikoiskoetta varten.